
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 026-02/21-002/2031
URBROJ: 251-06-11-1605-21-3
Zagreb, 12. studeni 2021.
				
Z A P I S N I K

s  6. sjednice Vijeća Mjesnog odbora „Nikola Tesla“, održane 12. studenog 2021. u 17:30 sati, u prostorijama Mjesnog odbora „Nikola Tesla“, Ozaljska ulica 16. 

Nazočni članovi Vijeća: Margareta Čotić, Dario Dedić, Luka Kamenečki, Luka Majić, Vanja Spirin, Hrvoje Vraneš i Ivan Žanić.

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu zapisnik s 5. sjednice, te daje isti na glasovanje. Zapisnik s 5. sjednice je prihvaćen JEDNOGLASNO.

Član Vijeća Hrvoje Vraneš predlaže dopunu dnevnog reda. Predsjednica otvara raspravu u kojoj sudjeluju svi članovi Vijeća, zatvara raspravu i daje na glasanje dopunu dnevnog reda točkom:
· Prijedlog zaključka o postupanju nadležnih institucija prema vlasnicima urušene kuće na uglu Okićke i Bosiljevske ulice koja prijeti svim prolaznicima

Dopuna dnevnog reda je prihvaćena JEDNOGLASNO.

DNEVNI RED

1. Prijedlog zaključka o izmjeni Financijskog plana Mjesnog odbora „Nikola Tesla“ za 2021.
2. Prijedlog zaključka o postavljanju stupića na ulazu u Ribničku ulicu
3. Aktualna problematika s područja Mjesnog odbora
4. Prijedlog zaključka o postupanju nadležnih institucija prema vlasnicima urušene kuće na uglu Okićke i Bosiljevke ulice koja prijeti svim prolaznicima
5. Pitanja, prijedlozi i obavijesti

koji je prihvaćen JEDNOGLASNO.











Ad 1. Prijedlog zaključka o izmjeni Financijskog plana Mjesnog odbora „Nikola Tesla“ za 2021.

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO je donijelo

ZAKLJUČAK O IZMJENI FINANCIJSKOG PLANA
Mjesnog Odbora ''Nikola Tesla'' za 2021.

Članak 1.
U financijskom planu Mjesnog odbora ''Nikola Tesla'' za 2021. , članak 1. mijenja se i glasi:

„PRIHODA:									768.112,00 KN
RASHODA:									768.112,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	768.112,00

	6711
	PRIHODI ZA FINANCIRANJE RASHODA POSLOVANJA
	768.112,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	768.112,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	660.712,00

	 
	ODRŽAVANJE JAVNIH ZELENIH POVRŠINA
	252.632,00

	 
	ODRŽAVANJE NERAZVRSTANIH CESTA
	408.080,00

	3291
	NAKNADE ČLANOVIMA VIJEĆA MJESNOG ODBORA
	99.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00


“

Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.


OBRAZLOŽENJE

Vijeće Mjesnog odbora „Nikola Tesla“ suglasno je s predloženim izmjenama ali moli da se Vijeću dostavi Financijski plan za 2021. godinu sa prikazanim iznosima podijeljenim po stavkama. Konkretno podjelu za stavku 3232 gdje se točno vide iznosi za pojedine stavke za kategoriju „održavanje javnih zelenih površina“ ukupnog iznosa od 252.632,00kn i „održavanje nerazvrstanih cesta“ ukupnog iznosa 408.080,00kn. Vijeću je informacija potrebna kako bi usporedili što se je tokom 2021. godine odradilo i što još treba odraditi.


Ad 2. Prijedlog zaključka o postavljanju stupića na ulazu u Ribničku ulicu

Potpredsjednik izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K

Vijeće Mjesnog odbora „Nikola Tesla“ predlaže postavljanje zaštitnih stupića na ulazu u Ribničku ulicu.

OBRAZLOŽENJE

Na ulazu u Ribničku ulicu (iz smjera Selske ceste), svakodnevno se parkiraju vozila na pješačku stazu tako da pješaci ne mogu ući u Ribničku ulicu putem pješačke staze nego moraju izaći na kolnik. Osim toga, nepropisno parkirana vozila, nisu propisno udaljena od pješačkog prijelaza te postoji dodatna opasnost. Vijeće Mjesnog odbora „Nikola Tesla“ moli postavljanje stupića na pješačku stazu kako bi se onemogućilo nepropisno parkiranje na potezu od Selske ceste 133 do Ribničke ulice 61.



Ad 3. Aktualna problematika s područja Mjesnog odbora

Predsjednica izvješćuje o materijalima i govori o problematici objedinjenog otpada za zgradu na Jankomirskoj ulici (isti treba staviti bliže kako bi mu radnici Čistoće lakše pristupili i pod ključ/šifru kako ne bi ostali građani nepropisno odlagali otpad i reciklažu u krive spremnike). Vijeće Mjesnog odbora „Nikola Tesla“ je suglasno da se obavijeste nadležne službe o problematici, da izađu na teren i izvrše očevid te jave prijedlog pozicije za objedinjeni otpad cijele zgrade.
Član Vijeća Luka Majić napominje da je jako važno da se uspostavi pješački koridor između Kostelske i Novigradske ulice budući da istoga nema i pješaci i djeca hodaju po kolniku. Prijedlog toga je poslan prošli mjesec na VGČ kako bi se uvrstio u Plan komunalnih aktivnosti za 2022. godinu.


Ad 4. Prijedlog zaključka o postupanju nadležnih institucija prema vlasnicima urušene kuće na uglu Okićke i Bosiljevke ulice koja prijeti svim prolaznicima

Član Vijeća Hrvoje Vraneš izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO je donijelo


Z A K LJ U Č A K

Vijeće Mjesnog odbora „Nikola Tesla“ suglasno je s postupanjem nadležnih institucija prema vlasnicima urušene kuće na uglu Okićke i Bosiljevke ulice koja prijeti svim prolaznicima 

OBRAZLOŽENJE

Na uglu Okićke i Bosiljevske ulice se nalazi kuća s koje je i prije potresa u Zagrebu padala žbuka i crijepovi i koji su ugrožavali život i imovinu prolaznika. Problem se pogoršao nakon potresa u Zagrebu 03/2020 i potresa u Petrinji u 12/2020. Vijeću Mjesnog odbora „Nikola Tesla“ su zabrinuti građani u više navrata prijavljivali ugrozu i Vijeće je isto tako slalo obavijesti o potrebi postupanja u vezi ove problematike. Kuća je ograđena trakama ali i dalje vlasnici ne poduzimaju korake da kuću saniraju ili uklone ugrozu za prolaznike. Vijeće Mjesnog odbora „Nikola Tesla“ moli da nadležne institucije kontaktiraju vlasnike i traže hitno postupanje na način da se kuća sanira ili ukloni kako ne bi predstavljala problem za sve prolaznike te moli i povratnu informaciju o učinjenom.
Ad 5. Pitanja, prijedlozi i obavijesti

Član Vijeća Ivan Žanić traži da se revidiraju dozvole dane kafićima o postavljenim terasama na kolnicima (navodi primjer takve terase na Krapinskoj ulici, ali skreće pažnju da je isto problem u cijelome Zagrebu). Osvrće se i na problematiku prepunih kontejnera za smeće po cijelome gradu. 
Nadalje, pita što je sa zaključcima prethodnih sjednica i moli informacije od strane VGČ o učinjenom, konkretno, informacije o postupcima u vezi sa kantama za otpad na kolnicima i nogostupima umjesto u sklopu parcele.
Raspravi se pridružuju i ostali članovi Vijeća te navode i ostale zaključke za koje nisu primili odgovor niti vidjeli postupanje (Prijedlog zaključka o obnovi vertikalne i horizontalne prometne signalizacije na području Mjesnog odbora, Prijedlog zaključka o potrebi čišćenja i ispiranja šahtova i slivnika ulične odvodnje na području Mjesnog odbora, Prijedlog zaključka o potrebi dodatne njege zelenih površina posebice stabala u sušnim ljetnim mjesecima na području Mjesnog odbora – ali njega je izostala kao i sada sakupljanje lišća koje nije samo na zelenim površinama već i na kolnicima i pješačkim stazama, Prijedlog zaključka o komisijskom očevidu radi uspostavljanja dodatnih oznaka na pješačkom prijelazu na Ozaljskoj ulici 36 (crveni pješački prijelaz, horizontalne svjetlosne oznake), Prijedlog zaključka o postavi dodatnih dječjih sprava (ljuljačka za najmanje s tzv. ogradicom) u dječjem parkiću na uglu Kostelske i Krapinske ulice, Prijedlog zaključka o sadnji zamjenskog stabla u dječjem parkiću na uglu Kostelske i Krapinske ulice, Prijedlog zaključka obnavljanje i postavljanje javnih česmi za vodu kod fontane u dječjem parku Zorkovačka, Prijedlog zaključka o statusu izrade projekta športske dvorane športske gimnazije). Vijećnik Žanić nadalje spominje kako je u prethodnom sazivu VGČ-a o svim točkama dnevnog reda dobivao izvješće kome su i kada zaključci proslijeđeni te, uz suglasnost ostalih vijećnika, moli nastavak prakse.
Nadalje vijeće raspravlja o kupnji adventskog vijenca, potrebi zamjene baterija u prostorijama VMO-a, kopiranja ključeva za članove Vijeća, popravku brave te mole da se ovome vijeću dostavi popis na što se sve mogu utrošiti novci „ostali nespomenuti rashodi poslovanja vijeća mjesnog odbora“ u iznosu od 8.400,00kn.


Sjednica je završila u 18:25 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                      „Nikola Tesla“

